CELEX: 62009TN0417
Language: hu
Date: 2009-10-16 00:00:00
Title: T-417/09. sz. ügy: 2009. október 16-án benyújtott kereset — Poslovni Sistem Mercator kontra OHIM — Mercator Multihull (MERCATOR STUDIOS)

5.12.2009   
            
            
               HU
            
            
               Az Európai Unió Hivatalos Lapja
            
            
               C 297/33
            
         2009. október 16-án benyújtott kereset — Poslovni Sistem Mercator kontra OHIM — Mercator Multihull (MERCATOR STUDIOS)
   (T-417/09. sz. ügy)
   2009/C 297/50
   A keresetlevél nyelve: angol
   
      Felek
   
   
      Felperes: Poslovni Sistem Mercator, d.d. (Ljubljana, Szlovénia) (képviselők: M. Curell Aguila és J. Güell Serra ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Mercator Multihull, Inc. (Vancouver, Kanada)
   
      Kereseti kérelmek
   
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának 2009. július 16-i határozatát (R 1031/2008-1. sz. ügy);
            
         
               —
            
            
               az Elsőfokú Bíróság az alperest kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a fellebbezési tanács előtti eljárásban részt vevő másik fél.
   
      Az érintett közösségi védjegy: a „MERCATOR STUDIOS” szóvédjegy a 42. osztályba tartozó szolgáltatások vonatkozásában.
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a 35., 36., 39., 41. és 42. osztályba tartozó szolgáltatások és az 1–6., 8–11. és 13–34. osztályba tartozó áruk vonatkozásában lajstromozott „Mercator” szlovén ábrás védjegy; az 1–6., 8–11., 13–34., 39., 41., 43. és 44. osztályba tartozó áruk és szolgáltatások vonatkozásában lajstromozott „Mercator Slovenska Košarica” szlovén ábrás védjegy; az 1–6., 8–11., 13., 14., 16–18., 20–33. osztályba tartozó áruk és a 36., 41. 42. osztályba tartozó szolgáltatások vonatkozásában lajstromozott „Mercator” nemzetközi védjegy.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 40/94 tanácsi rendelet 8. cikke (1) bekezdése b) pontjának és 8. cikke (5) bekezdésének (jelenleg a 207/2009 tanácsi rendelet 8. cikke (1) bekezdésének b) pontja és 8. cikkének (5) bekezdése) megsértése, mivel a fellebbezési tanács nem végezte el a releváns tényezők átfogó értékelését, ehelyett a felszólalást elutasította azon az alapon, hogy a szolgáltatások különbözőek, és tévesen értékelte a 40/94 rendelet 8. cikkének (5) bekezdésén alapuló felszólalási jogalapot.